Diari Oficial de la Generalitat Valenciana


Sumari del DOGV 144, del 02-02-1984 (1984/802669)

ORDRE de la Conselleria de Cultura, Educació i Ciència, de 2 de gener de 1984, per la qual s'estructuren orgànicament i es desenvolupen les competències en matèria de cultura dels Serveis Territorials.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   144

Data del DOGV
:   02-02-1984

Secció del DOGV
:   ALTRES DISPOSICIONS

Número del document
:   1984/802669


Data del document
:   02-01-1984

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de la Conselleria de Cultura, Educació i Ciència, de 2 de gener de 1984, per la qual s'estructura orgànicament i es desenvolupen les competències en matèria de cultura dels Serveis Territorial.  
L'article 14 del Decret 120/1983, de 10 d'octubre publicat en el DOGV núm. 126, de 20 d'octubre, peL qual s'aprova l'estructura orgànica de la Conselleria de Cultura, Educació i Ciència estableix que, territorialment, la Conselleria s'organitza en serveis centrals i territorials, considerant aquests com l'expressió organitzativa del principi de desconcentració que regeix l'activitat realitzada per la Conselleria.   
En la Disposició transitòria primera d'aquell Decret es preveu l'existència de Serveis Territorials en l'àrea de cultura i en la d'educació.   
Publicats en el BOE i en el Diari Oficial de la Generalitat Valenciana els corresponents Decrets de transferència de competències en matèria de cultura, cal instrumentar la desconcentració de les funcions i dels serveis en aquesta matèria en els Serveis Territorials, a fi de donar la necessària agilitat a la tramitació.   
En atenció a aquests motius, segons que disposa l'article 17.3 del vigent Estatut d'Autonomia de la Comunitat Valenciana. aprovat per Llei Orgànica 5/1982 d?1 de juliol,   
ORDENE:   
Article primer  
Seran desconcentrades en les Seccions Territorials de les províncies d'Alacant, Castelló i València, les facultats de tramitació i proposta de resolució de les àrees competencials que foren objecte de transferència en matèria de Cultura pels Reials Decrets 4099/19185 de 29 de desembre (BOE de 22 de febrer de 1983) i 3066/1983, de 13 d'octubre (BOE de 12 de desembre de 1983), i adscrites a la Conselleria de Cultura per Decret 23/1983, d?1 de març (DOGV núm. 98, de IS de març de 1983) i 171/1983, de 29 de desembre de 1983 (DOGV núm. 137, de 29 de desembre de 1983), respectivament.   
Article segon  
Els Serveis Territorials queden estructurats de la forma següent:   
-Direcció del Servei Territorial.   
-Secretaria General del Servei Territorial.   
-Ponència Tècnica Assessora de Patrimoni.   
Les seccions següents:   
-Secció de Promoció Cultural.   
-Secció d'Activitats Artístiques.   
-Secció de Règim Interior i Mitjans.   
-Secció de Joventut i Desenvolupament Comunitari.   
-Secció de la Unitat d'Esports.   
Article tercer  
Correspon als caps dels Serveis Territorials:   
a) Representar el Departament davant de tots els organismes de l'àmbit territorial.   
b) Dirigir, impulsar i supervisar el funcionament dels Serveis Territorials.   
c) Acordar la iniciació del procediment que d'ofici corresponga als Serveis.   
d) Resoldre els procediments que siguen de la seua competència o proposar-ne la resolució quan aquesta competència esmentada siga atribuïda als òrgans centrals del Departament.   
é) Exercir les funcions pròpies de Cap de Personal.   
f) Qualssevol altres que se li encomanen.   
Article quart  
El Secretari General, sota la dependència del Cap del Servei Territorial, té atribuïdes les funcions de tramitacions de personal, gestió economico-administrativa, règim interior, assumptes generals, informació, estadística i documentació, arxiu, subministraments i traduccions. El Secretari General substituirà el Cap del Servei Territorial en cos d'absència o malaltia d'aquest.   
Article cinqué  
1. La Ponència Tècnica Assessora de Patrimoni tindrà caràcter consultiu i assessorarà el Cap del Servei Territorial, que la presidirà, en les matèries objecte de la seua competència relacionades amb el Patrimoni Artístic i Arquitectònic.   
2. Aquesta Ponència Tècnica Assessora de Patrimoni tindrà la composició següent:   
-L'Arquitecte en Cap de la Inspecció Tècnica Territorial,   
-Un representant de cada una de les Universitats radicades en l'àmbit del Servei Territorial,   
-Un representant de l?Acadèmia de Belles Arts   
-Un representant dels Serveis Tècnics de la Conselleria d'obres Públiques, Urbanisme i Transports,   
-Un representant de la Diputació Provincial, qualificat pels coneixements tècnics,  
-Un representant del Col·legi d'Arquitectes,   
-Un Arquitecte municipal designat pel Conseller de Cultura, Educació i Ciència entre els dels municipis que tinguen monuments o conjunts d'interés historico-artístic incoats o declarats al seu terme. i   
-Dos membres, igualment designats pel Conseller de Cultura, Educació i Ciència, destacats pels seus especials coneixements tècnics o l'especial dedicació a la conservació i defensa del Patrimoni.   
Article sisé  
La Secció de Promoció Cultural desplegarà la seua activitat a través de tres negociats:   
-Llibre, Biblioteques i Difusió Cultural.   
-Patrimoni històric, arxius i museus.   
-Inspecció Tècnica de Patrimoni Artístic i Arquitectònic, amb dues unitats administratives: a) d'inventari catalogació i restauració; b) d'intervenció en obres particulars.   
Article seté  
La Secció d'Activitats Artístiques comptarà amb els negociats de:   
-Cinema i mitjans audiovisuals. Arts Plàstiques.   
-Teatro, Dansa i Música.   
-Documentació gràfica i musical.   
Article vuité  
La Secció de Règim Interior i Mitjans dependent de la Secretaria General del Servei Territorial comptarà amb els negociats següents:   
-Patrimoni i Assumptes Generals.   
-Documentació, Informació i Estudis.   
-Administració.   
Article nové  
La Secció de Joventut i Desenvolupament Comunitari s'estructura en els negociats de:   
-Instal·lacions per a la Joventut.   
-Promoció Juvenil.   
-Promoció Comunitària.  
-Centres Socioculturals.   
Article desé  
La Secció d'Unitat d'Esports, amb els negociats següents:  
-Instal·lacions.  
-Esport de competició i Federacions.  
-Promoció del Lleure.   
Article onzé  
A proposta dels Directors Generals competents per raó de la matèria, es dictaran les ordres oportunes per a l'atribució de funcions a cada una de les seccions en què s'estructura el Servei Territorial respectiu.   
Article dotzé  
Aquesta Ordre entrarà en vigor el mateix dia en què siga publicada al Diari Oficial de la Generalitat Valenciana.   
València, 2 de gener de 1984.   
El Conseller de Cultura, Educació i Ciència,  
CEBRIA CISCAR I CASABAN